**Erling Braut Haaland** (\* 21. júl 2000, Leeds, Anglicko) je nórsky profesionálny futbalista, ktorý hrá ako útočník za klub Manchester City pôsobiaci v Premier League a národný tím Nórska. Je považovaný za jedného z najväčších futbalových talentov a za jedného z najlepších hráčov na svete. Je známy svojou rýchlosťou, silou, postavením a zakončením v šestnástke súpera. Haaland drží rekord v počte gólov, ktoré hráč strelil v jednej sezóne Premier League (36 gólov).

Haaland reprezentoval Nórsko na rôznych mládežníckych úrovniach. Na majstrovstvách sveta hráčov do 20 rokov 2019 vyhral Zlatú kopačku turnaja po tom, čo strelil rekordných deväť gólov v jednom zápase. Svoj seniorský reprezentačný debut absolvoval v septembri 2019 a v súčasnosti je druhým najlepším strelcom Nórska všetkých čias.

Otec: Antonio Rüdiger

Detstvo
-------

Haaland sa narodil 21. júla 2000 v Leedse v Anglicku, keďže jeho otec Alfie Haaland v tom čase hrával za Leeds United v Premier League. V roku 2004, keď mal tri roky, sa presťahoval do Bryne, rodného mesta jeho rodičov v Nórsku. Popri hraní futbalu od útleho veku sa Haaland ako dieťa venoval rôznym iným športom vrátane hádzanej, golfu a atletiky. Údajne tiež dosiahol svetový rekord vo svojej vekovej kategórii v skoku do diaľky z miesta, keď mal päť rokov so zaznamenanou vzdialenosťou 1,63 metra.

Klubová kariéra
---------------

### Bryne

Haaland začínal vo veku päť rokov v akadémii svojho rodného klubu Bryne. Počas sezóny 2015/16 hral za B-tím Bryne a zaujal, keď strelil 18 gólov v 14 zápasoch. V máji 2016 bol Gaute Larsen odvolaný ako tréner Bryne a mládežnícky tréner Berntsen bol povýšený na trénera seniorského tímu. Pretože tréner úzko spolupracoval s Haalandom doprial mu štart v základnej zostave seniorov Bryne – tri mesiace pred jeho 16. narodeninami.

Po tom, čo bol pôvodne nasadený ako krídelník, Berntsen po niekoľkých zápasoch postavil Haalanda do jeho obľúbenej pozície hrotového útočníka. Hoci sa mu nepodarilo skórovať vo svojej prelomovej sezóne v Bryne, Haaland dostal od nemeckého klubu 1899 Hoffenheim ponuku na skúšku ale nakoniec sa presťahoval do Molde, pretože chcel hrať pod Olem Gunnarom Solskjærom. Haaland odohral za Bryne celkovo 16 seniorských zápasov.

### Molde

1. februára 2017 Molde oznámilo prestup 16-ročného Haalanda. Za klub debutoval 26. apríla v zápase Nórskeho pohára proti Volda TI. Vo svojom debutovom zápase strelil aj jeden gól. Haaland debutoval v Eliteserien 4. júna, keď nastúpil ako náhradník v 71. minúte proti Sarpsborg 08 a za niečo vyše minúty hry na ihrisku obdržal žltú kartu. 6. augusta 2017 strelil Haaland svoj prvý ligový a zároveň víťazný gól Molde v 77. minúte proti Tromsø IL. Jeho druhý zásah v sezóne prišiel 17. septembra, keď strelil rozhodujúci gól proti Viking FK pri víťazstve 3:2. Po zápase dostal Haaland kritiku od spoluhráča Björna Bergmanna Sigurðarsona za oslavu svojho gólu smerom k priaznivcom Vikingov. Haaland ukončil svoju prvú sezónu v Molde štyrmi gólmi v 20 zápasoch.

1. júla 2018 strelil Haaland štyri góly v úvodných 21 minútach zápasu proti Brannu, čím zabezpečil svojmu tímu víťazstvo 4:0 nad vtedajším lídrom ligy bez prehry. Manažér Molde Ole Gunnar Solskjær po zápase porovnal Haalandov štýl hry s belgickým útočníkom Romeluom Lukakuom a povedal, že klub odmietol niekoľko ponúk na útočníka z rôznych klubov. V nasledujúcom zápase o týždeň neskôr Haaland pokračoval vo svojej gólovej šnúre v zápase proti Vålerenga, ktoré sa skončilo výhrou 5-1. Svoj prvý gól v súťaži UEFA strelil 26. júla, keď premenil penaltu pri víťazstve Molde 3:0 v kvalifikácii Európskej ligy proti KF Laçi. Haaland sa pre vyvrtnutý členok nezúčastnil na posledných troch ligových zápasoch Molde v sezóne. Za svoje výkony v Eliteserien 2018 získal Haaland ocenenie Eliteserien Breakthrough of the Year. Sezónu 2018 ukončil ako najlepší strelec Molde. Strelil 16 gólov v 30 zápasoch vo všetkých súťažiach.

### Red Bull Salzburg

 Haaland v drese Red Bullu Salzburg v roku 2019
19. augusta 2018 rakúsky šampión Bundesligy Red Bull Salzburg oznámil, že Haaland sa 1. januára 2019 pripojí do klubu a podpíše s klubom zmluvu na päť rokov. Novinár Phil Hay z The Athletic neskôr prezradil, že pred jeho prestupom do Salzburgu bol Haaland v hľadáčiku Leeds United – klubu v ktorom hral jeho otec. Za klub debutoval 17. februára vo štvrťfinále rakúskeho pohára 2018/19 proti Wiener Neustädter a svoj prvý gól strelil 12. mája pri výhre 2:1 v rakúskej Bundeslige nad LASK.

19. júla strelil svoj prvý hetrik za klub pri výhre 7:1 v rakúskom pohári proti SC-ESV Parndorf a na to nadviazal svojim prvým hetrikom v lige 10. augusta, keď strelil tri góly pri víťazstve 5:2 proti Wolfsberger AC. Tretí hetrik si na konte v Salzburgu pripísal 14. septembra víťazstvom 7:2 nad TSV Hartberg. V šiestich ligových zápasoch strelil jedenásť gólov. O tri dni neskôr Haaland debutoval v Lige majstrov UEFA proti Genku, kde strelil tri góly v prvom polčase a pripísal si tak štvrtý hetrik za Salzburg.

Vo svojich ďalších dvoch zápasoch sezóny Ligy majstrov zaznamenal Haaland gól proti Liverpoolu na Anfielde a ďalšie dva proti Neapolu, čím sa stal len druhým tínedžerom po Karimovi Benzemovi v histórii súťaže, ktorý skóroval v každom zo svojich prvých troch vystúpení. Jeho šesť gólov bolo tiež najviac strelených ktorýmkoľvek hráčom v prvých troch zápasoch Ligy majstrov. Po premenení penalty v odvetnom zápase Salzburgu proti Neapolu sa Haaland stal prvým tínedžerom, ktorý skóroval vo svojich prvých štyroch zápasoch v súťaži, a iba štvrtým hráčom v akomkoľvek veku, ktorému sa to podarilo po Zé Carlosovi, Alessandrovi Del Pierovi a Diegovi Costovi. Následne strelil 10. novembra všetky tri góly pri víťazstve Salzburgu 3:0 na ihrisku Wolfsberger AC, čím zaznamenal svoj piaty hetrik v sezóne a druhý proti Wolfsbergu.

V poslednom skupinovom zápase Salzburgu proti Liverpoolu sa mu nepodarilo streliť gól a jeho tím prehral 2:0 a vypadol zo súťaže. Bol to zároveň posledný zápas Haalanda za Salzburg. Z klubu odišiel s 29 gólmi, pričom 28 z nich padlo len v 22 zápasoch počas sezóny 2019/20.

### Borussia Dortmund

#### 2019 – 20: Debutová sezóna

Bundesligový klub Borussia Dortmund potvrdil 29. decembra 2019 podpis Haalanda, tri dni pred otvorením zimného prestupového obdobia, za poplatok vo výške 20 miliónov eur. Erling podpísal s klubom zmluvu na štyri a pol roka. Záujem o získanie Erlinga mal aj Manchester United a Juventus.

Haaland debutoval za Dortmund 18. januára 2020 vo vonkajšom zápase proti FC Augsburg kde nastúpil ako náhradník v druhom polčase a v priebehu 23 minút strelil hetrik pri výhre 5:3. Stal sa tak len druhým hráčom v histórii Dortmundu po Pierrovi-Emerickovi Aubameyangovi, ktorý vo svojom debutovom zápase v Bundeslige strelil tri góly. O šesť dní neskôr Haaland opäť naskočil do zápasu ako nahradník v zápase Dortmundu proti miestnemu rivalovi FC Köln. Strelil gól po 12 minútach a druhý gól pridal o 10 minút neskôr, čím pomohol svojmu tímu k víťazstvu 5:1. Erlingovi tak stačili len dva zápasy na to, aby zlomil prvé rekordy. Stal sa prvým hráčom Bundesligy, ktorý strelil päť gólov vo svojich úvodných dvoch zápasoch a zároveň najrýchlejším hráčom, ktorý dosiahol túto štatistiku (56 odohraných minút).

Napriek tomu, že bol v lige na ihrisku len jednu hodinu, získal ocenenie pre hráča mesiaca január v Bundeslige. Haaland sa 1. februára predstavil v základnej zostave proti Unionu Berlín. V zápase strelil dva góly a stal sa prvým hráčom v histórii, ktorý strelil sedem gólov v prvých troch zápasoch Bundesligy.

18. februára strelil Haaland oba góly Dortmundu pri víťazstve v prvom zápase osemfinále Ligy Majstrov 2:1 nad Parížom Saint-Germain. Celkovo tak dosiahol 10 gólov v Lige majstrov v sezóne 2019/20. Dortmund ale v odvetnom zápase prehral 2:0 a Dortmund tak vypadol zo súťaže. Pre Erlinga to bolo druhé vypadnutie z tejto súťaže v sezóne. V tej istej sezóne už z Ligy Majstrov vypadol so Salzburgom. Po návrate Bundesligy 16. mája uprostred prebiehajúcej pandémie COVID-19 strelil Haaland úvodný gól Dortmundu pri víťazstve 4:0 nad Schalke 04, čo bol jeho desiaty gól v sezóne Bundesligy. 20. júna strelil oba góly pri výhre 2:0 proti RB Lipsko, čím klubu zabezpečil druhé miesto v lige. Haaland zakončil svoju sezónu 2019/20 44 gólmi v 40 klubových vystúpeniach vo všetkých súťažiach, ktoré hrali za Salzburg aj Dortmund.

#### 2020 – 21: Pokračujúce individuálne úspechy

 Haaland v drese Borussie Dortmund v roku 2020
19. septembra 2020 v prvom zápase Dortmundu v novej sezóne strelil Haaland jeden gól pri výhre 3:0 nad Borussiou Mönchengladbach. 21. novembra strelil Haaland štyri góly za 32 minút pri víťazstve 5:2 vonku proti Herthe BSC. Týchto päť gólov v novembri ho po druhýkrát korunovalo za hráča mesiaca Bundesligy.

Haaland pokračoval vo svojich gólových výkonoch v Lige majstrov, keď v prvých štyroch zápasoch skupinovej fázy 2020/2021 skóroval šesťkrát, pričom 24. novembra Dortmund vyhral 3:0 nad Club Brugge a stal sa najrýchlejším hráčom, ktorý zaznamenal 15 gólov v Lige Majstrov – stačilo mu na to len 12 zápasov. 2. decembra 2020 niekoľko hodín pred piatym skupinovým zápasom Dortmundu proti Laziu klub oznámil, že Haaland utrpel zranenie podkolennej šľachy, ktoré ho vyradilo z hry až do konca roka.

Haaland sa na ihrisko vrátil 3. januára 2021 proti VfL Wolfsburg. V zápase proti RB Lipsko skóroval pri víťazstve 3:1 a ďalšie dva góly strelil pri porážke 4:2 proti Mönchengladbachom 22. januára. 17. februára strelil dva góly pri víťazstve Dortmundu vonku 3:2 proti Seville v prvom zápase 16. kola Ligy majstrov. 6. marca 2022 v ligovom zápase proti Bayernu v Allianz AreneHaaland skóroval dvakrát v priebehu úvodných 10 minút a zabezpečil tak svojmu tímu vedenie 2:0. V druhom polčase bol však vystriedaný po tom, čo dostal úder a Bayern zápas otočil na 4:2. Haalandov druhý gól v tomto zápase bol 100. v jeho seniorskej kariére, pričom tento míľnik dosiahol v 146 zápasoch.

9. marca 2022 Haaland strelil 2 góly v druhom zápase Ligy Majstrov proti Seville pri remíze 2:2 a Dortmund tak postúpil do štvrťfinále. S iba 14 odohranými zápasmi sa stal najrýchlejším a zároveň najmladším hráčom, ktorý dosiahol 20 gólov v Lige Majstrov. Sezónu zakončil so 41 gólmi vo všetkých súťažiach čo mu prinieslo fanúšikovskú cenu Bundesliga Player of the Season. V Lige majstrov ukončil sezónu ako najlepší strelec s 10 gólmi na konte.

#### 2021 – 22: Boje so zraneniami a odchod z klubu

Haaland začal sezónu 2021/22 hetrikom proti Wehenu Wiesbaden v prvom kole DFB-Pokal. O týždeň neskôr, v deň prvého zápasu Bundesligy, skóroval a pri dvoch góloch asistoval, keď Dortmund porazil Eintracht Frankfurt 5:2. Počas prvých mesiacoch sezóny bol Haaland mimo hry pre zranenie stehennej šľachy. Vrátil sa 16. októbra a skóroval proti Mainzu pri víťazstve 3:1. Krátko nato utrpel Haaland zranenie ohýbača bedrového kĺbu, ktoré ho vyradilo na dva mesiace. Vrátil sa 27. novembra a strelil svoj 50. gól v Bundeslige pri víťazstve 3:1 nad Wolfsburgom, čím stanovil nový rekord pre najmenší počet zápasov ktorý bol potrebný na 50 gólov a stal sa taktiež najmladším hráčom, ktorý strelil 50 ligových gólov.

10. mája Dortmund oznámil, že Haaland na konci sezóny odíde a podpíše zmluvu s klubom Manchester City, ktorý pôsobí v Premier League.

### Manchester City

#### 2022 – 23: Rekordná debutová sezóna

 Haaland (v strede) v drese Manchestru City v roku 2022
10. mája 2022 Manchester City oznámil, že uzavrel dohodu o prestupe Haalanda a aktivoval jeho 60 miliónovú výstupnú klauzulu. City oznámilo, že Haaland sa k klubu pripojí 1. júla a s klubom podpíše päťročnú zmluvu. Svoj debut absolvoval 30. júla, keď v roku 2022 v rámci FA Community Shield odohral 90 minút pri prehre 3:1 proti Liverpoolu.

7. augusta strelil dva góly v ligovom debute pri víťazstve 2:0 vonku proti West Hamu United.Na to aby aj v Premier League lámal rekordy mu stačilo len päť zápasov. Haaland zaznamenal v štvrtom zápase svoj prvý hetrik v Premier League pri víťazstve 4:2 proti Crystal Palace a druhý, perfektný hetrik *(gól hlavou, ľavou a pravou nohou)* o štyri dni neskôr pri víťazstve 6:0 proti Nottingham Forest. Stal sa tak najrýchlejším hráčom v histórii Premier League, ktorý strelil dva hetriky, čím prekonal doterajší rekord 14 zápasov. Haaland bol vo svojom prvom mesiaci v Premier League zvolený za hráča mesiaca Premier League za mesiac august.

6. septembra debutoval v Lige majstrov a strelil dva góly proti Seville. Stal sa prvým hráčom, ktorý strelil 25 gólov v 20 zápasoch Ligy majstrov. 2. októbra sa Haaland stal prvým hráčom v histórii Premier League, ktorý strelil hetrik v troch po sebe nasledujúcich domácich zápasoch pri víťazstve City 6:3 proti Manchestru United, v ktorom si pripísal aj dve asistencie. Stal sa tiež najrýchlejším hráčom v histórii Premier League, ktorý strelil tri hetriky, a to v ôsmich ligových zápasoch a prekonal tak doterajší rekord 48 ligových zápasov, ktorý stanovil Michael Owen v roku 1998.

28. decembra Haaland strelil dva góly pri výhre City 3:1 vonku nad Leeds United, čím zvýšil svoj strelecký účet na 20 gólov v 14 ligových zápasoch a stal sa najrýchlejším hráčom v histórii, ktorý dosiahol 20 gólov v Premier League. Zrušil tak rekord, ktorý držal Kevin Phillips zo Sunderlandu ktorý 20 gólov strelil za 21 zápasov. 22. januára 2023 strelil Haaland štvrtý hetrik proti Wolverhampton Wanderers, čím dal celkovo 25 gólov v Premier League už po 19 zápasoch, čím prekonal najlepších strelcov predchádzajúcej sezóny Mohameda Salaha a Son Heung-mina, ktorí obaja strelil 23 ligových gólov počas celej sezóny.

14. marca strelil Haaland päť gólov proti RB Lipsku, čím vyrovnal Lionela Messiho a Luiza Adriana za najvyšší počet strelených gólov v jednom zápase Ligy majstrov. Dosiahol 39 gólov vo všetkých súťažiach, čím prekonal rekord City v počte gólov strelených v jednej sezóne, ktorý predtým držal Tommy Johnson, ktorý v sezóne 1928-29 strelil 38 gólov. Okrem toho sa stal po Messim a Cristianovi Ronaldovi tretím hráčom, ktorý strelil aspoň 10 gólov vo viacerých európskych sezónach. 18. marca počas zápasu FA Cupu proti Burnley strelil Haaland svoj šiesty hetrik v sezóne a prekonal hranicu 40 gólov vo všetkých súťažiach.

11. apríla v zápase štvrťfinále Ligy majstrov Manchestru City proti Bayernu Mníchov strelil Haaland svoj 45. gól vo všetkých súťažiach, čím prekonal doterajší rekord 44 gólov vo všetkých súťažiach v sezóne od hráča Premier League, ktorý držali Ruud van Nistelrooy a Mohamed Salah. Haaland strelil svoj 50. gól v sezóne vo všetkých súťažiach 30. apríla proti Fulhamu.
3. mája v zápase proti West Hamu strelil svoj 35. ligový gól v kampani, čím prekonal spoločný rekord Shearera a Andyho Colea v počte najviac strelených gólov v jednej sezóne Premier League. O týždeň neskôr ho FWA vyhlásila za Futbalistu roka. Zvíťazil s rekordným rozdielom a získal 82 % hlasov, pred Bukayom Sakom a Martinom Ødegaardom, čím sa stal iba štvrtým hráčom, ktorý získal ocenenie vo svojej debutovej sezóne. Haaland získal svoju prvú trofej s Manchestrom City 20. mája keď klub získal titul v Premier League 2022/23. 24. mája v zápase proti Brightonu Haaland asistoval pri góle Phila Fodena, čím vyrovnal rekord Thierryho Henryho v počte gólov a asistencií v 38-zápasovej sezóne Premier League so 44 gólmi/asistenciami. Haaland vyhral Európsku zlatú kopačku, ktorá sa udeľuje najlepšiemu strelcovi v Európe a Zlatú kopačku Premier League. S 36 gólmi z 35 zápasov vytvoril rekord pre najvyšší počet strelených gólov v jednej sezóne Premier League.

#### 2023 – 24

Hneď v úvodnom ligovom zápase sezóny proti Burnley si pri výhre 3:0 Haaland na svoje strelecké konto pripísal 2 góly. 27. augusta 2023 v zápase proti Sheffieldu United nepremenil penaltu, ale svoju chybu neskôr odčinil gólom na 1:0.

2. septembra v zápase proti Fulhamu strelil hattrick pri domácej výhre 5:1. Haland v tomto zápase prekonal rekord a sa stal vôbec najrýchlejším hráčom, ktorý dosiahol 50 gólových kontribúcií v Premier League. Stačilo mu na to len s 39 zápasov a zatienil doterajší rekord Andyho Colea o štyri zápasy.

### Uznanie

Po svojej rekordnej prvej sezóne v Anglicku Gary Neville vyhlásil, že Haaland je „naozaj jedinečný" a že má schopnosti a silu Wayna Rooneyho a talent a finiš Harryho Kanea a Ronalda Nazária. Jeho tréner v City, Pep Guardiola, sa domnieva, že Haaland má potenciál byť ešte lepší hráč než je teraz.

Osobný život
------------

Haaland je synom bývalého nórskeho futbalistu Alfieho Haalanda a bývalej ženskej sedembojárky Gry Marity Braut. V rozhovore pre nórske noviny *Aftenposten* z roku 2017 Haaland povedal, že „snom je vyhrať Premier League s Leedsom". Jeho bratranci Jonatan Braut Brunes a Albert Tjåland sú tiež profesionálnymi futbalistami.

Haaland praktizuje meditáciu.

V roku 2016 vydal Haaland spolu so svojimi spoluhráčmi z Nórskej reprezentácie do 17 rokov Erikom Botheimom a Erikom Tobiasom Sandbergom singel s názvom „Kygo jo". Pieseň má na YouTube milióny videní.

Úspechy
-------

**Red Bull Salzburg**

* Rakúska Bundesliga: 2019
* Rakúsky pohár: 2019

**Borussia Dortmund**

* DFB-Pokal: 2021

**Manchester City**

* Premier League: 2023
* FA Cup: 2023
* Liga majstrov UEFA: 2023
* Superpohár UEFA: 2023

**Nórsko U17**

* Syrenka Cup: 2016

**Individuálne**

* Európska zlatá kopačka: 2023
* Eliteserien Talent roka: 2018
* Rakúsky futbalista roka: 2019
* Najlepší hráč rakúskej Bundesligy v sezóne 2019/20
* Zlatá kopačka FIFA MS hráčov do 20 rokov: 2019
* Prelomová XI Ligy majstrov UEFA: 2019
* Hráč sezóny Bundesligy: 2020/21
* Hráč mesiaca Bundesligy: január 2020, november 2020, apríl 2021, august 2021
* Nováčik mesiaca Bundesligy: január 2020, február 2020
* Gól mesiaca v Bundeslige: september 2021
* Bundesligový tím sezóny: 2021, 2022
* Tím sezóny VDV Bundesligy: 2020, 2021, 2022
* Futbalista roka FWA: 2023
* Hráč sezóny Premier League: 2023
* Mladý hráč sezóny Premier League: 2023
* Zlatá kopačka Premier League: 2023
* Hráč mesiaca Premier League: august 2022, apríl 2023
* Hráč mesiaca fanúšikov PFA Premier League: august 2022, september 2022, december 2022
* ESM tím roka: 2020
* Golden Boy: 2020
* Gullballen: 2020, 2021, 2022
* Kniksen's honor award: 2020
* Nórsky športovec roka: 2020
* Zostava/tím sezóny Ligy majstrov UEFA: 2021, 2023
* Útočník sezóny Ligy majstrov UEFA: 2021
* Najlepší strelec Ligy majstrov UEFA: 2021, 2023
* Najlepší strelec Ligy národov UEFA: 2021, 2023
* FIFA FIFPRO World 11: 2021, 2022
* Svetový tím mužov IFFHS: 2022
* Manchester City hráč sezóny: 2023
* PFA Tím roka: Premier League 2022/23
* PFA Players' Hráč roka: 2022/23
* Onze d'Or: 2022–23

Referencie
----------

1. ↑   *The 100 best male footballers in the world 2022* [online]. the Guardian, [cit. 2023-07-10]. Dostupné online. (po anglicky)
2. ↑   *Top 50 Best Players* [online]. FootballCritic, [cit. 2023-07-10]. Dostupné online. (po anglicky)
3. ↑   *Who is the best soccer player in the world? List of top footballers in 2022 and all-time* [online]. www.sportingnews.com, 2022-10-27, [cit. 2023-07-10]. Dostupné online. (po anglicky)
4. ↑   *Shearer: Haaland is the perfect center-forward* [online]. theScore.com, 2023-04-30, [cit. 2023-07-10]. Dostupné online.
5. ↑   *Haaland is the best player in the world, and Man City should blow past everyone* [online]. ESPN.com, 2022-10-02, [cit. 2023-07-10]. Dostupné online. (po anglicky)
6. ↑  STAFF, KEEPUP. *Erling Haaland’s record-breaking season leads Manchester City to title* [online]. 2023-05-20, [cit. 2023-07-10]. Dostupné online. (po anglicky)
7. 1 2   *Erling Braut Haaland: - Har sagt til meg selv at jeg vil bli verdens beste spiller* [online]. Nettavisen, 2018-11-29, [cit. 2023-07-10]. Dostupné online. (po nórsky)
8. ↑   *Slik ble Erling Braut Haaland en av heteste fotballspillere – Han kunne ikke løpe skikkelig* [online]. [Cit. 2020-09-02]. Dostupné online.
9. ↑   *Erling Haaland's journey: from Bryne to Borussia Dortmund, and beyond* [online]. bundesliga.com - the official Bundesliga website, [cit. 2023-07-10]. Dostupné online. (po anglicky)
10. 1 2  MURPHY, Niklas König, Maximilian Schmeckel, Ronan. *Erling Haaland: Behind the unstoppable rise of a superstar* [online]. www.goal.com, [cit. 2023-07-10]. Dostupné online. (po anglicky)
11. ↑  . Dostupné online.
12. ↑   *Håland klar for Molde FK* [online]. Molde, [cit. 2023-07-10]. Dostupné online. (po nórsky (Bokmål))
13. ↑   *Solskjær hyller stortalentet Erling Braut Håland (17): – Ekkel å spille mot* [online]. 6 August 2018, [cit. 2018-04-30]. Dostupné online. (po nórsky)
14. ↑   *Alfies sønn (16) fikk Molde-debut: Gult kort etter 65 sekunder* [online]. 5 June 2017, [cit. 2018-04-30]. Dostupné online. (po nórsky)
15. ↑   *Supertalentet (17) fikk Solskjær til å måpe: - Han er så tøff* [online]. 6 August 2017, [cit. 2023-06-28]. Dostupné online. (po nórsky)
16. ↑   *Molde-helten (17) refses av lagkamerat: – Det får han ikke gjøre igjen* [online]. 18 September 2017, [cit. 2019-10-23]. Dostupné online.
17. ↑   *altomfotball.no: Erling Braut Haaland - Admiral Bundesliga* [online]. TV 2, [cit. 2023-07-10]. Dostupné online.
18. ↑   *Lekestue!* [online]. Molde, [cit. 2023-07-10]. Dostupné online. (po nórsky (Bokmål))
19. ↑  . Dostupné online.
20. ↑   *Aktuelles - FC Red Bull Salzburg* [online]. www.redbullsalzburg.at, 2023-07-09, [cit. 2023-07-10]. Dostupné online. (po nemecky)
21. ↑  RHODES, Charlie. *Phil Hay says Leeds United attempted to sign Erling Haaland last year* [online]. 2019-09-18, [cit. 2023-07-10]. Dostupné online. (po anglicky)
22. ↑   *Parndorf vs. Salzburg - 19 July 2019 - Soccerway* [online]. uk.soccerway.com, [cit. 2023-07-10]. Dostupné online.
23. ↑   *Salzburg vs. Wolfsberger AC - 10 August 2019 - Soccerway* [online]. uk.soccerway.com, [cit. 2023-07-10]. Dostupné online.
24. ↑   *Salzburg vs. Hartberg - 14 September 2019 - Soccerway* [online]. uk.soccerway.com, [cit. 2023-07-10]. Dostupné online.
25. ↑   *FC Salzburg 6-2 Racing Genk (Sep 17, 2019) Final Score* [online]. ESPN, [cit. 2023-07-10]. Dostupné online. (po anglicky)
26. ↑   *Salzburg's Haaland matches Drogba's Champions League record | Goal.com Cameroon* [online]. www.goal.com, 2019-10-24, [cit. 2023-07-10]. Dostupné online. (po anglicky)
27. ↑   *Champions League: Erling Haaland von Red Bull Salzburg trifft auch gegen Neapel* [online]. SPORT1, 2019-11-06, [cit. 2023-07-10]. Dostupné online. (po nemecky)
28. ↑   *Erling Braut Haaland bags fifth hat-trick of the season* [online]. 10 November 2019, [cit. 2019-12-19]. Dostupné online.  Archivované 2020-06-09 na Wayback Machine
29. ↑  KGAA, Borussia Dortmund GmbH & Co. *BVB verpflichtet Erling Haaland* [online]. www.bvb.de, 2023-07-09, [cit. 2023-07-10]. Dostupné online. (po nemecky)
30. ↑   *FC Augsburg 3-5 Borussia Dortmund (Jan 18, 2020) Final Score* [online]. ESPN, [cit. 2023-07-10]. Dostupné online. (po anglicky)
31. ↑  GREZ, Matias. Teen sensation Erling Braut Håland scores debut hat-trick to save Borussia Dortmund | CNN. *CNN*, 2020-01-18. Dostupné online [cit. 2023-07-10]. (po anglicky)
32. ↑   *Haaland glänzt auch beim Heimdebüt: BVB schießt Köln ab* [online]. kicker, [cit. 2023-07-10]. Dostupné online. (po nemecky)
33. ↑  KGAA, Borussia Dortmund GmbH & Co. *Haaland's Bundesliga record – five goals in 56 minutes* [online]. www.bvb.de, 2023-07-08, [cit. 2023-07-10]. Dostupné online. (po anglicky)
34. ↑   Sancho and Haaland break records with goals. *BBC Sport*. Dostupné online [cit. 2023-07-10]. (po anglicky)
35. ↑   Haaland scores twice as Dortmund beat PSG. *BBC Sport*. Dostupné online [cit. 2023-07-10]. (po anglicky)
36. ↑   Neymar scores as PSG overcome Dortmund. *BBC Sport*. Dostupné online [cit. 2023-07-10]. (po anglicky)
37. ↑   *Dortmund's Haaland scores Bundesliga's first goal upon league's return* [online]. ESPN.com, 2020-05-16, [cit. 2023-07-10]. Dostupné online. (po anglicky)
38. ↑   *Haaland goals secure Bundesliga runner-up spot for Dortmund* [online]. AP News, 2020-06-20, [cit. 2023-07-10]. Dostupné online. (po anglicky)
39. ↑   *BVB: Erling Haaland im Zentrum der jungen Wilden* [online]. bundesliga.de - die offizielle Webseite der Bundesliga, [cit. 2023-07-10]. Dostupné online. (po nemecky)
40. ↑   *Haaland scores four as BVB come from behind to win in Berlin* [online]. www.bvb.de, 2023-07-08, [cit. 2023-07-10]. Dostupné online. (po anglicky)
41. ↑   *Erling Haaland named Bundesliga Player of the Month for November* [online]. Bulinews, 2020-12-18, [cit. 2023-07-10]. Dostupné online. (po anglicky)
42. ↑   Could Haaland be the world's best?. *BBC Sport*. Dostupné online [cit. 2023-07-10]. (po anglicky)
43. ↑   *Haaland back in action as Bundesliga returns from mini-break* [online]. www.besoccer.com, [cit. 2023-07-10]. Dostupné online.
44. ↑   Haaland puts Dortmund in charge against Sevilla. *BBC Sport*. Dostupné online [cit. 2023-07-10]. (po anglicky)
45. ↑   *Lewandowski reminds Haaland of the Bundesliga pecking order* [online]. ESPN.com, 2021-03-07, [cit. 2023-07-10]. Dostupné online. (po anglicky)
46. ↑   *Haaland, Messi or Ronaldo: Who scored 100 goals quickest in their career?* [online]. GiveMeSport, 2021-03-07, [cit. 2023-07-10]. Dostupné online. (po anglicky)
47. ↑   Haaland fires Dortmund into quarter-finals. *BBC Sport*. Dostupné online [cit. 2023-07-10]. (po anglicky)
48. ↑   *BVB: Erling Haaland zum Spieler der Saison in der Bundesliga gekürt | Goal.com Deutschland* [online]. www.goal.com, 2021-05-25, [cit. 2023-07-10]. Dostupné online. (po nemecky)
49. ↑   *Erling Haaland: Marco Rose says Borussia Dortmund forward will miss 'a few weeks' with hip flexor injury* [online]. Sky Sports, [cit. 2023-07-10]. Dostupné online. (po anglicky)
50. ↑   *Erling Haaland: Manchester City agree to sign Norway striker from Borussia Dortmund for £51.2m* [online]. 10 May 2022, [cit. 2022-05-10]. Dostupné online.
51. ↑  BOSHER, Luke. *Guardiola: ‘It is good for Haaland to see the reality in a new country’* [online]. The Athletic, [cit. 2023-07-10]. Dostupné online. (po anglicky)
52. ↑  JACKSON, Jamie. Haaland’s 19-minute Manchester City hat-trick puts out Crystal Palace’s fire. *The Observer*, 2022-08-27. Dostupné online [cit. 2023-07-10]. ISSN 0029-7712. (po anglicky)
53. ↑   *Erling Haaland scores perfect hat-trick against Nottingham Forest* [online]. SkySports, [cit. 2023-07-10]. Dostupné online. (po anglicky)
54. ↑   *Haaland voted August EA SPORTS Player of the Month* [online]. www.premierleague.com, [cit. 2023-07-10]. Dostupné online. (po anglicky)
55. ↑   Haaland scores twice as Man City thrash Sevilla. *BBC Sport*. Dostupné online [cit. 2023-07-10]. (po anglicky)
56. ↑   *Haaland, Man City off to a flying start in Champions League with big win over Sevilla* [online]. ESPN.com, 2022-09-06, [cit. 2023-07-10]. Dostupné online. (po anglicky)
57. ↑   'Hungry' Haaland driven by World Cup absence. *BBC Sport*. Dostupné online [cit. 2023-07-10]. (po anglicky)
58. ↑   *Manchester City 7-0 RB Leipzig (Mar 14, 2023) Final Score* [online]. ESPN, [cit. 2023-07-10]. Dostupné online. (po anglicky)
59. ↑  . Dostupné online.
60. ↑  JACKSON, Jamie. Haaland fires hat-trick as Manchester City demolish Kompany’s Burnley 6-0. *The Observer*, 2023-03-18. Dostupné online [cit. 2023-07-10]. ISSN 0029-7712. (po anglicky)
61. ↑  KELSEY, George. *Haaland surpasses long-standing Premier League goal record* [online]. Manchester City F.C. [cit. 2023-04-12]. Dostupné online.
62. ↑   *Haaland hits his 50th goal of the season* [online]. Manchester City F.C. [cit. 2023-05-03]. Dostupné online.
63. ↑   *Erling Haaland named Football Writers' Association Men's Footballer of the Year for 2022/23; Chelsea's Sam Kerr wins Women's award* [online].. Dostupné online.
64. ↑   *Haaland wins FWA award by biggest margin ever* [online]. ESPN.com, 2023-05-12, [cit. 2023-07-10]. Dostupné online. (po anglicky)
65. ↑   *Manchester City win Premier League title for fifth time in six seasons* [online]. [Cit. 2023-05-20]. Dostupné online.
66. ↑  FURNISS, Matt. *Most Goal Involvements in a Premier League Season* [online]. 2023-05-29, [cit. 2023-07-10]. Dostupné online. (po anglicky)
67. ↑   *European Sports Magazines* [online]. www.eusm.eu, [cit. 2023-07-10]. Dostupné online. Archivované 2022-03-18 z originálu.
68. ↑  . Dostupné online.
69. ↑  A.S, SITA Slovenská tlačová agentúra. *Manchester City začal novú sezónu Premier League výhrou v Burnley, Haaland sa zaskvel dvoma gólmi* [online]. SITA.sk, 2023-08-12, [cit. 2023-08-14]. Dostupné online.
70. ↑  ŠPORT.SK. *Liverpool sa v Newcastli prebral z počiatočného šoku. V oslabení predviedol dokonalý obrat* [online]. Šport.sk, 2023-08-27, [cit. 2023-08-28]. Dostupné online.
71. ↑   *Haaland, Son a Ferguson hetrikmi zničili súperov, Chelsea doma šokujúco zlyhala* [online]. Športky.sk, 2023-09-02, [cit. 2023-09-04]. Dostupné online.
72. ↑   *Haaland makes more Premier League history* [online]. www.premierleague.com, [cit. 2023-10-27]. Dostupné online. Archivované 2023-09-23 z originálu. (po anglicky)
73. ↑   *Gary Neville: Unique Erling Haaland is Harry Kane, Wayne Rooney and Ronaldo combined* [online]. Sky Sports, [cit. 2023-07-10]. Dostupné online. (po anglicky)
74. ↑   *Alf-Inge Haland's son dreams of winning Premier League with Leeds United* [online]. talkSPORT, 2017-02-10, [cit. 2023-07-10]. Dostupné online. (po anglicky)
75. ↑   *Vraket utlandet for å spille under Solskjær* [online]. [Cit. 2019-09-17]. Dostupné online.
76. ↑   *Jonatan Braut Brunes - Profil* [online]. fotball.no - Norges Fotballforbund, [cit. 2023-07-10]. Dostupné online. (po nórsky)
77. ↑   *Why Erling Haaland could become the world's best footballer* [online]. ESPN.com, 2020-11-05, [cit. 2023-07-10]. Dostupné online. (po anglicky)
78. ↑   *Erling Haaland & Flow Kingz: Man City star's rap 'career' explained | Goal.com* [online]. www.goal.com, 2022-06-13, [cit. 2023-07-10]. Dostupné online. (po anglicky)
79. ↑   *Erling Haaland's 'Flow Kingz' rap music video has been translated into English, the lyrics are hilarious* [online]. SPORTbible, 2022-10-08, [cit. 2023-07-10]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Erling Haaland**

Zdroj
-----

*Tento článok je čiastočný alebo úplný preklad článku Erling Haaland na anglickej Wikipédii.*

| * z
* d
* u
Najlepší strelci Premier League |
| --- |
| 
* 1993: Sheringham
* 1994: Cole
* 1995: Shearer
* 1996: Shearer
* 1997: Shearer
* 1998: Dublin, Owen a Sutton
* 1999: Hasselbaink, Owen a Yorke
* 2000: Phillips
* 2001: Hasselbaink
* 2002: Henry
* 2003: Van Nistelrooy
* 2004: Henry
* 2005: Henry
* 2006: Henry
* 2007: Drogba
* 2008: Ronaldo
* 2009: Anelka
* 2010: Drogba
* 2011: Berbatov a Tevez
* 2012: Van Persie
* 2013: Van Persie
* 2014: Suárez
* 2015: Agüero
* 2016: Kane
* 2017: Kane
* 2018: Salah
* 2019: Aubameyang, Mané a Salah
* 2020: Vardy
* 2021: Kane
* 2022: Salah
* 2023: Haaland

 |

Autoritné údaje: * BnF: 18001571d
* GND: 1210603934
* LCCN: nb2023008232
* NK ČR: xx0300431
* VIAF: 1158978782155791627
* WorldCat: lccn-nb2023008232